
REPUBLIKA HRVATSKA
MEĐIMURSKA ŽUPANIJA
OSNOVNA ŠKOLA „PETAR ZRINSKI“ ŠENKOVEC
Šenkovec, Ulica Maršala Tita 21
OIB: 28123620593

KLASA: 007-04/25-02/13
URBROJ: 2109-47-01-25-02

U Šenkovcu, 14. listopada 2025.

Zapisnik s 12. sjednice Školskog odbora Osnovne škole “Petar Zrinski“ Šenkovec održane 14. listopada 2025. u prostorijama Osnovne škole „Petar Zrinski“ Šenkovec s početkom u 07,30 sati

Nazočni članovi: Saša Horvat, Ivana Kirić Balažić,, Ladislava Šestak-Horvat, Maja Trupković, Lidija Toth, Alen Lajtman 
Odsutni članovi:  Tihomir Grgić
Ostali prisutni: Lidija Matoša, v. d. ravnateljica, Filip Murković, tajnik škole

Na početku sjednice predsjednik Školskog odbora utvrdio je da Gordana Magdalenić želi prisustvovati sjednici. Predjsednik Školskog odbora je zamolio Gordanu Magdalenić da napusti sjednicu jer nije najavila svoju namjeru za sudjelovanjem. Gordana Magdalenić je izjavila da na sjednici ima pravo sudjelovati kao sindikalni povjerenik na što je predsjednik Školskog odbora odgovorio da prema informacijama kojima raspolaže u školi postoje više sindikata te da je sporazumom dogovoreno da funkciju sindikalnog povjerenika s pravima i obvezama radničkog vijeća obavlja Martina Košćak te ju je pozvao da napusti sjednicu a idući put da ukoliko želi sudjelovati na sjednici svoju namjeru pravovremeno najavi. Gordana Magdalenić je izjavila da će opozvati sporazum sa drugim sindikatom te da će prijaviti sindikatu kršenje zakona od strane Školskog odbora. Nakon toga je napustila sjednicu. Članovi Školskog odbora nakon kratkog dogovora dogovorili su da se Gordani Magdalenić ipak omogući  sudjelovanje kako bi se izbjegli nepotrebni sukobi. Predjsednik Školskog odbora je izašao iz prostorije te je ponudio Gordani Magdalenić da sudjeluje na sjednici što je ona odbila. Nakon toga konstatirana je nazočnost većine članova Školskog odbora što je dovoljno za pravovaljano odlučivanje.

Zapisničar: tajnik Filip Murković

Predloženi dnevni red po pisanom pozivu:
1. Verificiranje i prihvaćanje zapisnika s 11. sjednice Školskog odbora
2. [bookmark: _Hlk211337715]Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja/ice, odnosno rangiranje po bodovima
3. Utvrđivanje liste dva najbolje rangirana kandidata
4. Donošenje Odluke o osnivanju Školskog sportskog društva Osnovne škole „Petar Zrinski“ Šenkovec EKO-tigrići
5. [bookmark: _Hlk210805121]Donošenje Odluke o nabavi informatičke opreme čija je pojedinačna vrijednost veća od 2.654,46 eura bez uračunatog PDV-a 
6. Razno

Predloženi dnevni red jednoglasno je prihvaćen te su članovi Školskog odbora po točkama dnevnog reda:

Ad. 1) Verificiranje i prihvaćanje zapisnika s 11. sjednice Školskog odbora

[bookmark: _Hlk196385593]Jednoglasno je prihvaćen Zapisnik s 11. sjednice Školskog odbora

ZAKLJUČAK: Jednoglasno je prihvaćen Zapisnik sa 11. sjednice Školskog odbora

Ad. 2) Pregledavanje natječajne dokumentacije, utvrđivanje kandidata koji ispunjavaju nužne uvjete i vrednovanje dodatnih kompetencija potrebnih za ravnatelja/ice, odnosno rangiranje po bodovima

Predsjednik Školskog odbora utvrdio je da su zaprimljene 2 (dvije) prijave na natječaj za imenovanje ravnatelja/ice Osnovne škole „Petar Zrinski“ Šenkovec i to sljedećih kandidata:

· Miljenka Hajdarovića
· Roke Sorića

Potvrđuje se da je Školski odbor zaprimio neotvorene prijave na natječaj. Sve prijave su podnesene u roku određenom u natječaju. 

Zaprimljena dokumentacija na natječaj Miljenka Hajdarovića:

	- pisana prijava
	DA

	– životopis
	DA

	– diplomu odnosno dokaz o vrsti i razini obrazovanja
	DA

	– dokaz o državljanstvu
	DA

	– dokaz o položenom stručnom ispitu odnosno da je osoba oslobođena obveze polaganja
	DA

	– dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje i potvrda školske ustanove o vrsti i trajanju poslova)
	ELEKTRONIČKI ZAPIS zapis Hrvatskog zavoda za mirovinsko osiguranje
NEDOSTAJE POTVRDA ŠKOLSKE USTANOVE

	– program rada za mandatno razdoblje
	DA

	– uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od osam dana od dana objave natječaja)
	DA

	poznavanje stranog jezika (stupanj prema Zajedničkom europskom referentnom okviru za jezike, svjedodžba ili druga isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga isprava)
	DA

	osnovne digitalne vještine (uvjerenje, certifikat, potvrda, svjedodžba ili druga isprava) i
	DA

	iskustvo rada na projektima (potvrda ili isprava o sudjelovanju u provedbi pojedinih projekata).
	NE



Zaprimljena dokumentacija na natječaj Roke Sorića:

	- pisana prijava
	DA

	– životopis
	DA

	– diplomu odnosno dokaz o vrsti i razini obrazovanja
	DA

	– dokaz o državljanstvu
	DA

	– dokaz o položenom stručnom ispitu odnosno da je osoba oslobođena obveze polaganja
	DA

	– dokaz o radnom iskustvu (potvrda ili elektronički zapis Hrvatskog zavoda za mirovinsko osiguranje i potvrda školske ustanove o vrsti i trajanju poslova)
	ELEKTRONIČKI ZAPIS zapis Hrvatskog zavoda za mirovinsko osiguranje
POTVRDE ŠKOLSKIH USTANOVA: DA
neovjerena preslika Prve privatne gimnazije s pravom javnosti Varaždin od 01. listopada 2025.

	– program rada za mandatno razdoblje
	DA

	– uvjerenje da se protiv osobe ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od osam dana od dana objave natječaja)
	DA

	poznavanje stranog jezika (stupanj prema Zajedničkom europskom referentnom okviru za jezike, svjedodžba ili druga isprava, potvrda o pohađanju obrazovanja i edukacija stranih jezika, javna isprava o izvršenom testiranju znanja stranog jezika od ovlaštene ustanove ili druga isprava)
	NE

	osnovne digitalne vještine (uvjerenje, certifikat, potvrda, svjedodžba ili druga isprava) i
	NE

	iskustvo rada na projektima (potvrda ili isprava o sudjelovanju u provedbi pojedinih projekata).
	NE



Utvrđuje se da Miljenko Hajdarović ne ispunjava uvjete propisane natječajem jer nije priložio potvrdu školske ustanove o vrsti i trajanju poslova.

Utvrđuje se da Roko Sorić ne ispunjava uvjete iz natječaja jer je dostavio neovjerenu presliku potvrdu Prve privatne gimnazije s pravom javnosti Varaždin od 01. listopada 2025. te zbog toga ne ispunjava uvjet od najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama. Utvrđeno je da Roko Sorić prema potvrdama koje su dostavljene u izvorniku ima ukupno  3 godine 10 mjeseci i 19 dana radnog iskustva na odgojno-obrazovnim poslovima u školskim ustanovama. 

Predsjednik Školskog odbora predložio je da se obustavi postupak imenovanja ravnatelja/ice Osnovne škole „Petar Zrinski“ Šenkovec započet temeljem Natječaja za imenovanje ravnatelja/ice Osnovne škole „Petar Zrinski“ Šenkovec koji je objavljen 26. rujna 2025. te da se donese Odluka o neizboru kandidata prijavljenih na Natječaj za imenovanje ravnatelja/ice Osnovne škole „Petar Zrinski“ Šenkovec. Članovi Školskog odbora jednoglasno su prihvatili prijedlog te su donijeli Odluku o neizboru kandidata temeljem natječaja za imenovanje ravnatelja/ice Osnovne škole „Petar Zrinski“ Šenkovec a koji je objavljen 26. rujna 2025.

[bookmark: _Hlk211232570]ZAKLJUČAK: Školski odbor izvršio je pregled natječajne dokumentacije i utvrdio da niti jedna prijava u potpunosti ne zadovoljava uvjetima iz natječaja te je donio Odluku o neizboru kandidata temeljem natječaja za imenovanje ravnatelja/ice Osnovne škole „Petar Zrinski“ Šenkovec a koji je objavljen 26. rujna 2025.

Ad. 3) Utvrđivanje liste dva najbolje rangirana kandidata

Predsjednik Školskog odbora je napomenuo da se neće raspravljati po ovoj točci dnevnog reda s obzirom je donesena Odluka o neizboru kandidata temeljem natječaja za imenovanje ravnatelja/ice Osnovne škole „Petar Zrinski“ Šenkovec a koji je objavljen 26. rujna 2025.

ZAKLJUČAK: Nije bilo rasprave po ovoj točci dnevnog reda s obzirom je donesena Odluka o neizboru kandidata temeljem natječaja za imenovanje ravnatelja/ice Osnovne škole „Petar Zrinski“ Šenkovec a koji je objavljen 26. rujna 2025.

Ad. 4) Donošenje Odluke o osnivanju Školskog sportskog društva Osnovne škole „Petar Zrinski“ Šenkovec EKO-tigrići

Članovima Školskog odbora dostavljen je prijedlog Odluke o osnivanju Školskog sportskog društva Osnovne škole „Petar Zrinski“ Šenkovec te su članovi Školskog odbora jednoglasno su donijeli Odluku o osnivanju Školskog sportskog društva Osnovne škole „Petar Zrinski“ Šenkovec EKO-tigrići. 

[bookmark: _Hlk211232639]ZAKLJUČAK: Školski odbor donio je Odluku o osnivanju Školskog sportskog društva Osnovne škole „Petar Zrinski“ Šenkovec EKO-tigrići. 

Ad. 5) Donošenje Odluke o nabavi informatičke opreme čija je pojedinačna vrijednost veća od 2.654,46 eura bez uračunatog PDV-a

Članovima Školskog odbora dostavljen je prijedlog Odluke o nabavi informatičke opreme čija je pojedinačna vrijednost veća od 2.654,46 eura bez uračunatog PDV-a. Članovi Školskog odbora jednoglasno su donijeli Odluku o nabavi informatičke opreme čija je pojedinačna vrijednost veća od 2.654,46 eura bez uračunatog PDV-a u ukupnom iznosu od 3.324,24 eura bez uključenog PDV-a odnosno 4.155,30 eura s uključenim PDV-om sukladno ponudi tvrtke M2K Technology.

[bookmark: _Hlk211232741]Zaključak: Članovi Školskog odbora jednoglasno su donijeli Odluku o nabavi informatičke opreme čija je pojedinačna vrijednost veća od 2.654,46 eura bez uračunatog PDV-a u ukupnom iznosu od 3.324,24 eura bez uključenog PDV-a odnosno 4.155,30 eura s uključenim PDV-om sukladno ponudi tvrtke M2K Technology.

Ad. 6) Razno

Nije bilo rasprave po ovoj točci dnevnog reda.

[bookmark: _GoBack]Sjednica Školskog odbora zaključuje se 14. listopada 2025. u 8.35 sati.

Zapisničar:                                                                                   	Predsjedavatelj Školskog odbora:
Filip Murković, tajnik škole              	         			Saša Horvat, dipl. ing.                                                                            

